Rino Serra/Le fior dël mal/104


CIV. L'ànima dël vin 
Na sèira, l'ànima dël vin an bote soasìe 
A cantava: "Òm vers ti posso, o car dësardità, 
Drin a sta mia përson ëd véder e vermije 
Siralache, un cant pien ëd lus e fraternità! 

I sai bin che pen-a, an sla colin-a càuda 
Tuta fiame, che 'd sudor, quant sol cusent 
Për deme l'ànima e feme nasse da toa fàuda; 
Mi i sarai pa malarconossent ni malfasent, 

Përchè i preuvo na gòj infinìa combin ch'i tomba 
Ant la gola d'un òmo bin strach dël travaj 
E sò càud pét a l'é sens'àut na dossa tomba 
Doa mej che 'n mie frèide cantin-e im truveraj. 

It jë sente ij refren ëd le duminiche andà 
E la speransa gasojé an mè sen palpitant? 
Ij ghëmmo 'n sla tàula e le manie 'nvertià, 
Ti t'im glorificheras e it saras content e tant; 

Lë sguard ëd toa fomna rapìa 'nvischerai; 
A tò fieul i rendrai la fòrsa e ij sò color 
E për sto dlicà atleta dla vita i sarai 
L'euli ch'anduris ij muscoj ai lotador, 

An ti i drocherai, ambròsia vegetal, 
Gran pressios sparpajà da l'etern sëmnador, 
Përchè a-i nassa la poesìa da nòstr amor sensa egual 
Ch'a s'àusserà vers Dio coma na ràira fior!" 

Rino Serra
Leteratura piemontèisa
Baudelaire